
ANUNŢ

Casa de Cultură „Tudor Mușatescu”, Câmpulung, anunţă scoaterea la concurs, cu respectarea prevederilor H.G. nr. 1336/2022  pentru aprobarea Regulamentului - cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, pentru ocuparea unui post contractual vacant de execuție pe perioadă nedeterminată din cadrul Compartimentului de Cultural-Artistic.

1. REFERENT, gradul IA, studii superioare – 1 post
Condiţii generale de participare la concurs conform H.G nr. 1336 / 2022:
a)      are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b)      cunoaşte limba română scris şi vorbit;
c)      are vârsta minimă reglementată de prevederile legale;
d)      are capacitate deplină de exerciţiu;
e)      are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f)       îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
g)      nu a fost condamnată definitiv pentru săvârşirea unei infracţiuni contra umanităţii, contra statului ori a autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu exepţia situaţiei în care a intervenit reabilitarea;
h)      nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii generale de participare la concurs: 
· Studii universitare absolvite cu diplomă de licentă;
· Minim 5 ani vechime.









Condiţii specifice de participare la concurs: 
· Minim un curs de formare culturală/artistică absolvit cu diplomă care atestă dobândirea de cunoștințe și deprinderi în domeniul artistic;
· Cunoștințe de redactare, corectare și prezentare a materialelor scrise, cu atenție la detalii;
· Cunoștințe operare MS Office (word, excell, power point);
· Constituie avantaj experiența în activități cultural-artistice, activități de păstrare, promovare și punere în valoare a culturii tradiționale (poate fi și voluntariat cultural); 
· Cunoașterea unei limbi străine de circulație internațională la nivel mediu, constituie un avantaj.

Tipul probelor de concurs, locul, data şi ora desfăşurării acestora:
Concursul va avea loc la sediul Casei de Cultură „Tudor Mușatescu” Câmpulung din strada Negru Vodă nr. 164, etaj 2, astfel:

-   proba scrisă  în data de 26.08.2026 – ora 12:00 

-   proba interviu în data de 31.08.2026 – ora 12:00 care va putea fi susţinut doar de candidaţii care au obţinut  minim 50 de puncte dintr-un maxim de 100 de puncte la proba scrisă (nota 5).


    Calendarul de desfăşurare a concursului pentru postul de REFERENT, gradul IA, studii superioare:

-	30.07.2026 – afișare anunț concurs
-	30.07.2026 - 19.08.2026 – ora 15:00 depunerea dosarelor de concurs
-	20.08.2026- selecția dosarelor participanţilor la concurs 
-	21.08.2026 - afișarea rezultate selecție dosare
-	24.08.2026- depunere contestații selecție dosare
-	25.08.2026- soluționare contestații și afișare rezultate finale selecție dosare
-	26.08.2026 – ora 12:00 – proba scrisă
-	26.08.2026– afișare rezultate proba scrisă
-	27.08.2026 - depunere contestaţii proba scrisă
-	28.08.2026 - solutionare si afişare rezultate contestaţii proba scrisă
-	31.08.2026– ora 12:00 - proba interviu
-	31.08.2026 - afișare rezultate proba interviu
-	01.09.2026-  depunere contestaţii proba interviu
-	02.09.2026- soluționare și afișare rezultate contestaţii proba interviu
-	03.09.2026-  afişare rezultate finale concurs










Dosarul de concurs va conţine următoarele documente:
a) formular de înscriere la concurs adresată conducătorului instituției publice organizatoare (existentă la sediul instituției);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;	
f) certificat de cazier judiciar sau, după caz, extrasul de pe cazierul judiciar, în original;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, în original;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane, în original;
i) curriculum vitae, model comun european, în original.
Adeverința care atestă starea de sănătate va conține, în clar, numărul, data, numele emitentului și calitatea acestuia, în formatul standard stabilit de Ministerul Sănătații. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Documentul prevăzut la  lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Actele prevăzute la alin. 1 lit. b)-e) vor fi prezentate și în original, în vederea verificării conformității copiilor cu acestea.





Dosarele pentru concurs se depun la sediul Casei de Cultură „Tudor Mușatescu”, strada Negru Vodă nr. 164, etaj 2, Secretariat, între orele 10:00 – 15:00.
Persoana de contact: Vasile Alina Alexandra - secretar comisie concurs, telefon 0348/ 413 139



BIBLIOGRAFIE:
· Ordonanța de Urgență nr. 118/ 2006 privind înfiinţarea, organizarea şi desfăşurarea activităţii aşezămintelor culturale, cu modificările și completările ulterioare; 
· Ordin nr. 2193 din 17 martie 2004 pentru aprobarea regulamentelor – cadru de organizare și funcționare a așezămintelor culturale;
· Legea nr. 53/2003, privind Codul Muncii, republicată, cu modificările și completările ulterioare;
· Legea 544/2001 privind liberul acces la informațiile de interes public, actualizate;
· Regulamentul de organizare și funcționare al Casei de Cultură “Tudor Mușatescu” aprobat prin Hotărârea Consiliului Local Câmpulung nr. 112/ 30.05.2023; 


TEMATICA - Concurs Referent, gradul IA, studii superioare:
· O.U.G nr. 118/ 2006 privind înfiinţarea, organizarea şi desfăşurarea activităţii aşezămintelor culturale, actualizată - integral;
· Ordin nr. 2193 din 17 martie 2004 pentru aprobarea regulamentelor – cadru de organizare și funcționare a așezămintelor culturale - integral;
· Legea nr. 53/2003, privind Codul Muncii, republicată, cu modificările și completările ulterioare -Titlul II si III;
· Legea 544/2001 privind liberul acces la informațiile de interes public, actualizate - integral;
· Regulamentul de organizare și funcționare al Casei de Cultură “Tudor Mușatescu” aprobat prin Hotărârea Consiliului Local Câmpulung nr. 112/ 30.05.2023- integral;

Iana Ion

